ตร.เชื่อ คดีจี้ชิงทรัพย์แบงก์กสิกร รปภ.ที่ออกไปไม่มีเอี่ยว 
พล.ต.ต.อิทธิพล รอง ผบช.น. ร่วมประชุมคลี่คลายคดีคนร้ายบุกเดี่ยวใช้อาวุธปืนจี้พนักงานธนาคารกสิกรไทย สาขาเฉลิมพระเกียรติ ร.9 โดยใช้เวลาประมาณ 2 ชั่วโมง เผยคนร้ายใช้เส้นทางหลบหนีผ่านแยกศรีอุดม ยันอดีต พนง.รักษาความปลอดภัยที่ออกไปไม่น่าจะมีส่วนเกี่ยวข้อง สั่งชุดสืบสวนไล่ดูกล้องวงจรปิดเพิ่ม เร่งแกะรอยหาตัวคนร้าย,จากกรณีคนร้ายบุกเดี่ยวใช้อาวุธปืนเข้าชิงทรัพย์ธนาคารกสิกรไทย สาขาเฉลิมพระเกียรติ ร.9 ซอย 4 แขวงหนองบอน เขตประเวศ กทม. ได้กล่องเงินสดจำนวน 3 กล่อง มูลค่ารวม 1.65 ล้านบาท ก่อนจะขี่รถจักรยานยนต์ ฮอนด้าเวฟ ไม่ติดแผ่นป้ายทะเบียน หลบหนีไปทางแยกศรีอุดม พื้นที่รับผิดชอบ สน.บางนา เหตุเกิดเมื่อช่วงเย็นของวันที่ 22 เม.ย. ที่ผ่านมา ตามที่เสนอข่าวไปแล้วนั้น,ความคืบหน้าล่าสุดเมื่อเวลา 11.30 น. วันที่ 24 เม.ย.59 ที่ สน.บางนา ทางพล.ต.ต.อิทธิพล พิริยะภิญโญ รอง ผบช.น. เดินทางมาติดตามความคืบหน้าคลี่คลายและเข้าประชุมคดีชิงทรัพย์กล่องเงินสดของธนาคารกสิกรไทย สาขาเฉลิมพระเกียรติ ร.9 โดยมี พ.ต.อ.สุพัชร พึ่งพวง ผกก.สส.บก.น.5 พ.ต.ท.ภาสกร รัตนปนัดดา รอง ผกก.สส.สน.บางนา พ.ต.ท.อภิโชค ขนบดี สว.สส.สน.บางนา พ.ต.ท.ปรัชญา บุญยืน สว.สส.สน.บางนา พร้อมด้วยเจ้าหน้าที่ฝ่ายสืบสวน กก.สส.บก.น.5 และสน.บางนา ใช้เวลาประชุมนานกว่า 2 ชั่วโมง,พล.ต.ต.อิทธิพล เปิดเผยว่า เบื้องต้นจากการตรวจสอบเชื่อได้ว่าก่อนเกิดเหตุ คนร้ายได้มารออยู่ในรัศมีที่สามารถมองเห็นได้ว่าพนักงานธนาคารหิ้วกล่องเงินสดออกมาเพื่อสับเปลี่ยนในตู้เอทีเอ็ม ซึ่งทางคนร้ายได้ลงมือก่อเหตุเพียง 1 นาที 34 วินาที หลังจากพนักงานนำกล่องเงินสดออกมาจากภายในธนาคาร ทั้งนี้ได้ตั้งข้อสังเกตว่าหากคนร้ายไม่อยู่ในละแวกใกล้เคียงจะรู้ได้เช่นใดและมาได้รวดเร็วอย่างไร หรือมีคนอื่นชี้เป้าให้คนร้าย ถ้าคนร้ายมาด้วยตนเองก็จะต้องขับวนเวียนอยู่หลายรอบจนมั่นใจก่อนจะลงมือก่อเหตุ เนื่องจากธนาคารที่เกิดเหตุแตกต่างจากธนาคารอื่นๆ สำหรับการนำกล่องเงินสดมาบรรจุในตู้เอทีเอ็มที่อยู่ด้านหน้าธนาคาร โดยปกตินั้นจะเป็นเจ้าหน้าที่ของสำนักงานใหญ่ต้องมานำกล่องเงินสดเข้าตู้ ซึ่งจะมีพนักงานรักษาความปลอดภัยมาด้วย,พล.ต.ต.อิทธิพล เผยอีกว่า ขณะเดียวกันทางพนักงานรักษาความปลอดภัยของธนาคารได้ลาออกไปเมื่อเดือนมีนาคมที่ผ่านมา แต่จากการสอบปากคำพนักงานธนาคารที่อยู่ในเหตุการณ์เชื่อว่า พนักงานรักษาความปลอดภัยที่ออกไปนั้นไม่น่าจะเป็นคนร้าย เพราะหากเป็นคนร้ายจริง พนักงานธนาคารที่อยู่ในเหตุการณ์ 3 คน ก็จะสามารถระบุและจำรูปพรรณสัณฐานของพนักงานรักษาความปลอดภัยได้.
พล.ต.ต.อิทธิพล รอง ผบช.น. ร่วมประชุมคลี่คลายคดีคนร้ายบุกเดี่ยวใช้อาวุธปืนจี้พนักงานธนาคารกสิกรไทย สาขาเฉลิมพระเกียรติ ร.9 โดยใช้เวลาประมาณ 2 ชั่วโมง เผยคนร้ายใช้เส้นทางหลบหนีผ่านแยกศรีอุดม ยันอดีตพนง.รักษาความปลอดภัยที่ออกไปไม่น่าจะมีส่วนเกี่ยวข้อง 
ปล้นแบงก์,ปล้นธนาคาร,ปล้นธนาคารกสิกรไทย,กสิกรไทย สาขา เฉลิมพระเกียรติ ร.9,คนร้ายจี้ชิงทรัพย์,ควงปืนบุกเดี่ยว,กวาดเงิน 1 ล้าน,จี้ชิงเงินแบงก์,คนร้าย,เตรียมตัวมาดี,ตรวจวงจรปิด,แยกศรีอุดม,อดีต รปภ.,อิทธิพล พิริยะภิญโญ,รอง ผบช.น.,อาชญากรรม,ข่าว,ไทยรัฐออนไลน์,ข่าวทั่วไทย,กทม.